b'\n_START_ARTICLE_\nSa\xc5\xa1a \xc5\xa0antel\n_START_SECTION_\n\xc5\xbdivljenje\n_START_PARAGRAPH_\nRodil se je v slikarski dru\xc5\xbeini kot \xc4\x8detrti med petimi otroki o\xc4\x8detu Antonu \xc5\xa0antlu in materi Avgusti._NEWLINE_Po osnovni izobrazbi je bil profesor risanja in umetnostni zgodovinar. Kot likovni umetnik je avtor slike Koncil slovenske glasbe (1936), ki visi v Mali dvorani Slovenske filharmonije. Dalj\xc5\xa1e obdobje (11 let) je deloval kot profesor na gimnaziji v Pazinu (Istra), na Dunaju, Kopru, Su\xc5\xa1aku, od leta 1922 pa do smrti na Srednji tehni\xc4\x8dni \xc5\xa1oli v Ljubljani._NEWLINE_Ukvarjal se je tudi s komponiranjem. Njegovo najobse\xc5\xbenej\xc5\xa1e delo je opereta Blejski zvon, napisana na libreto Mary Garden in uprizorjena 24. februarja 1933 na odru Ljubljanske opere.'